Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: közfeladat biztosítása lehet, amelyrõl a jogszabály szerint az államnak vagy a nevesített önkormányzatoknak kell gondoskodnia. Közalapítvány kötelezõ létrehozását csak törvény írhatja elõ. Ilyen rendelkezést tartalmaz az 1996. évi I. törvény 53. § (1) bekezdése, melynek alapján az Országgyûlés létrehozta a Magyar Rádió és a Magyar Televízió
Paragraph Index: 961

közfeladat biztosítása lehet, amelyrõl a jogszabály szerint az államnak vagy a nevesített önkormányzatoknak kell gondoskodnia. Közalapítvány kötelezõ létrehozását csak törvény írhatja elõ. Ilyen rendelkezést tartalmaz az 1996. évi I. törvény 53. § (1) bekezdése, melynek alapján az Országgyûlés létrehozta a Magyar Rádió és a Magyar Televízió Közalapítványt. A fentiek alapján álláspontom tehát az, hogy az MTV Rt. által végzett közszolgálati televíziós mûsorszolgáltatás jogszabályban meghatározott közfeladat. Az a körülmény, hogy az MTV Rt. e feladatot egy többlépcsõs szervezeti átalakítást követõen kialakult részvénytársasági szervezeti formában látja el, a kérdés szempontjából nem bír jelentõséggel. Ezt az érvelést támasztja alá az Alkotmánybíróság 2005. február 1-jén az Mtv. egyes rendelkezéseinek alkotmányosságát felülvizsgáló 182/B/1996. számú határozata (http:/www.mkab.hu/content/hu/hu3a/01829604.htm) is. A testület szerint: „A közszolgálati mûsorszolgáltatás fenntartását az állam a hatályos szabályok szerint a feladatának tekinti. Ugyanakkor meg kell jegyezni, hogy ez nem azonosítható a közszolgálati mûsorszolgáltatók mint intézmények fenntartásával. Az állami feladatok zavartalan és folyamatos ellátásának biztosítása közérdek. Az állam feladatait az Alkotmány és a jogszabályok határozzák meg. A közkiadások finanszírozásához szükséges pénzalap elõteremtése (ennek keretében például az adók meghatározása), miként annak elosztása is az Alkotmányból és más jogszabályokból fakadó közhatalmi jogosultság. Az állami feladatok végrehajtása során keletkezõ költségek biztosításáról az Országgyûlés általában költségvetési törvényben gondoskodik, de ennek más módja is lehet. Az állam viszonylag szabadon dönt arról, hogy az állami feladatok ellátásáról az államháztartáson keresztül vagy azon kívül, más módon gondoskodik.”

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes